
מועצה מקומית שהם
פרוטוקול ישיבת מליאה  מס' 2
יום שלישי,  י"ח אדר א'   תשע"א , 22.2.11

נוכחים  :
גיל ליבנה-יו"ר, דודי נטר, גלעד רבינוביץ, דפנה רענן –כהן, 
                       יצחק שטרנברג, שימי אלבאז, משה מזרחי.
התנצלו :  יוסי לוי, דפנה רבינוביץ, יצחק דהן,חגית וינטראוב, איציק בונצל, 
                        איתן פטיגרו.
השתתפו :  
ישראל שטרסברג , איריס לוין, אורן חדד, דגנית שטיניג, צביקה הוכמן, 
                        עו"ד מורן דדשוב, עו"ד רוית ברעם,  נציגי מועצת הנוער : חן אופיר, 
                       הניה  יפה.
רשמה      :      ליה ויסמן.

על סדר היום: 

1. אישור פרוטוקול ישיבת מליאה מס' 1 מיום 25.1.11
2. שדרוג בית התרבות – אישור תוספת התקשרות 
3. תוכנית פיתוח של אזור התעסוקה הצפוני ,  היי - פארק 
4. אישור תב"רים
5. אישור תיקון חוקי עזר 
6. הקצאת קרקע לבית כנסת חב"ד
7. עדכונים
8. שונות      
1. אישור פרוטוקול ישיבת מליאה מס' 1 מיום 25.1.11
יו"ר
:
האם יש הערות לפרוטוקולים?
     מחליטים פה אחד

לאשר פרוטוקול מליאה מס' 1 מיום 25.1.11 

2. שדרוג בית התרבות – אישור תוספת התקשרות 
יו"ר
:
אנו נדרשים לאשר תוספת התקשרות לפרויקט בית התרבות ע"פ דרישת התורם. אורן 
             
חדד מנהל הפרויקט יסקור את עיקרי התוספת.

אורן חדד :
נדרש הגדלת חוזה בהתאם למפורט לעיל בסכום של 43%. ומכוון שהצעת המחיר של 
             הקבלן הייתה כדאית אנחנו מבקשים לאשר את התוספת ע"פ הפירוט הבא: סכום 
             החוזה היה על סך  160,074 ₪ + מע"מ. הסכום הסופי 228,914 ₪ +מע"מ.סכום 
             העבודות מעל חוזה 68,840 ₪ + מע"מ. העבודות שנדרשו במהלך ביצוע העבודות 
             מקטינות את העלויות ואת זמן הביצוע.  העבודות שנדרשו לבצע:  הגדלת שטח הגינון 
             דרש תוספת באדמת גן. עבודות פיתוח בחזית צפונית כגון: ריצוף, מעקות , טיח חוץ 
              ושליכט, אבן גן וכו'. אספקה והתקנת פסי בלימה בחניה.
יו"ר
:
מעבר ליתרון בעלויות הגדלנו בתוך בית התרבות את שטח המתחם והגדלנו את החניות.



והתורם מאוד מרוצה מהשינוי.

      מחליטים פה אחד

           לאשר את תוספת ההתקשרות בסך 68,840 ₪ + מעמ.

3. תוכנית פיתוח של אזור התעסוקה הצפוני ,  היי - פארק 
יו"ר
:
בימים אלו נסגרת העסקה עם 'שופרסל' וחברת הנדל"ן 'ארבעת המינים' על 
                   הקמת מרכז לוגיסטי גדול במגרש מס' 9. זהו מיזם מבורך לשהם.



צביקה יסקור בפנינו את תוכניות הפיתוח הכוללת למרכז היי – פארק.
צביקה
:
סוקר בפני חברי ההנהלה את עקרי התוכנית הכוללת :
·  עבודות הפיתוח של שלב א' לקראת סיום התכנון. המסירה לזכיינים שנקבעה 
    לסוף אוגוסט 2011 תוקדם ליוני.
·  מכרז פיתוח שלב ב' יוצא בימים אלו העלות המשוערת כ- 45,000,000 ₪  וזה 
    כולל מדרכות, תאורה, ספסלים, גינון ועוד.
·  כביש המקשר בין כביש 444 לאזור התעשייה ימומן בחלקו ע"י חכ"ל חבל 
    מודיעין  מכיוון שחלקו נמצא בתחום השיפוט של מ"א חבל מודיעין.
·  את הפיתוח מלווה חברה מייעצת מתחום חסכון באנרגיה.
·  שביל אופניים שמחבר עם כביש ישראל העתקנו לעוטף אזור התעסוקה.
·  בקרוב נצא לשיווק של עוד כ- 94 דונם, עלות הפיתוח למגרשים אלו נמוכה יותר   
 מכיוון שעיקר הסלילה נעשתה בשלב א'.
 מחליטים פה אחד

          לאשר את פיתוח של אזור התעסוקה הצפוני, היי – פארק
5 .     אישור תב"רים
יו"ר
:
הסדרי האטה בישוב (412) : תקציב למימון פסי האטה והסדרי בטיחות אחרים 
                   בישוב עפ"י  תוכנית של אגף הנדסה. סה"כ תקציב בסך 150,000 ₪. מקור המימון :  
                    ק.ע.פ.  
דפנה רענן כהן:
האם אפשר לבדוק את האפשרות להתקנת מד מהירות, לפחות בשד' עמק איילון, הנסיעה 
                   ברח' זה ע"י רוב הנהגים היא מעל המותר ומסוכנת.


יו"ר
:
העלות היא כ- 70,000 ₪ הבעיה שהמכשיר לא מצלם ולכן צריך לבחון האם זה כדאי.
איכות הסביבה 2011 (413) : תקציב למימון שדרוג מתקני משחקים וגינות ציבוריות 
       בסך  350,000 ₪. עפ"י תוכנית הפיתוח שאושרה ע"י המועצה במסגרת אישור התקציב 
       ותוכניות  העבודה. מקור המימון : ק.ע.פ.
אזור תעסוקה מתחם צפוני (287): עפ"י תוכנית הפיתוח של החברה הכלכלית סה"כ הוצאות הפיתוח לפיתוח הצמוד של אזור התעסוקה הצפוני יהיה ע"ס של 109,559,030 ₪. 
בהתאם לכך מעודכן תקציב הפרויקט. מצ"ב התוכנית שהתקבלה מחכ"ל.
משה
:
האם יש עודף מהיטלי הפיתוח?

ישראל
:
כן, הכסף צבוע לתשתיות וזה כולל כביש גישה לאזור התעשייה, מערכות ביוב 
                   וכבישים הראשיים. ע"פ חוקי העזר כספי ההיטלים הן לכלל היישוב.
יו"ר
:
שכונת כרמים – תשתיות לראש שטח (414) : תקציב למימון כביש גישה ותשתיות 
                   תקשורת וחשמל מכיכר אגמית לבית ספר שלהבת בשכונת כרמים. נדרש תקציב בסך 
                    1,500,000 ₪.  מקור המימון : מקרנות הפיתוח לפיתוח הישוב. 
שדרוג אולמות ספורט (386) : אושר תקציב מקרן המתקנים עבור שיפוץ ושדרוג אולם הספורט שליד התיכון. התקציב לשדרוג האולם ליד התיכון הוא ע"ס 383,565 ₪ וסך של 153,426 ₪ ממומן ע"י קרן המתקנים. תב"ר שדרוג אולמות ספורט מעודכן בתוספת ההכנסה מקרן המתקנים ויעמוד ע"ס של 453,426 ₪ . יתרת התקציב בתב"ר תיועד לשדרוג מתקני ספורט אחרים בישוב. מצ"ב אישור קרן המתקנים.
קו ביוב משותף עם מוא"ז חבל מודיעין (277) : על פי אומדן של המתכנן עלות הפרויקט לשדרוג קו הביוב, הסדרת התחנה בבית עריף כולל שביל גישה ושיקום התחנה הצפונית בלוד, עומד ע"ס של 4,265,000 ₪. קו הביוב נעשה בשלב האחרון ע"ח המועצה לאחר ששלב א' נעשה ע"י חבל מודיעין. בתחנה הצפונית בלוד משלמת המועצה את חלקה בשיעור 17.5% מעלות שדרוג התחנה. מימון הפרויקט מקרנות הפיתוח לפיתוח הישוב.
 מעבר בטוח כיכר אנפה (365) : מצ"ב אומדן של מהנדסת המועצה ע"ס של
       4,060,850 ₪. בהתאם לכך מתבקשת המועצה לאשר עדכון הפרויקט. תוספת 
       המימון בסך 1,560,850 ₪ מקרן עבודות פיתוח לכבישים ומדרכות.
 בי"ס יהלום שלב ב' (395) : למען הסדר הטוב מבקש לאשרר התב"ר שאושר 
       טלפונית ע"י כל חברי המליאה. סכום התב"ר הוא בסך 8,059,858 ₪ לבניית בי"ס 
       יהלום שלב ב'.

             מועדון הנוער העובד והלומד (362) : מוצע לשנות מקורות מימון. להקטין השתתפות 
             מפעל הפיס בסך 350,000 ₪ ובהתאם לכך תעמוד השתתפות מפעל הפיס בפרויקט 
             בסך 729,343 ₪. להגדיל השתתפות מקרנות הפיתוח בסך 350,000 ₪ כך שהשתתפות 
             מקרנות הפיתוח תהיה ע"ס של 620,657 ₪. סה"כ עלות הפרויקט לא תשתנה 
             ותעמוד ע"ס של 1,350,000 ₪.
             מחשוב מוסדות חינוך (409) : להגדיל הפרויקט לסך של 469,936 ₪. מקור המימון 
             הוא משתתפות מפעל הפיס, בסך של 350,000 ₪. שינוי יעוד המענק של מפעל הפיס 
             אושר ע"י מנהל אגף הקצאות ובקרת מבנים. 
ישראל :

מפעל הפיס צפוי לאשר לרשות תקציב פיתוח של עוד  210 אלש"ח והיעוד יהיה מחשוב 
                   במוסדות החינוך. 
     מחליטים פה אחד 
          לאשר את התב"רים :
              תב"ר 412 – פסי האטה בישוב                                           150,000  ₪ במימון ק.ע.פ

  
              תב"ר 413 – איכות הסביבה 2011                                      350,000 ₪ במימון ק.ע.פ


תב"ר 287 – אזור תעסוקה מתחם צפוני                             109,559,030 ₪ במימון קרנות פיתוח 


תב"ר 414 – שכונת כרמים תשתיות
                         1,500,000 ₪ במימון קרנות פיתוח


תב"ר 386 – שדרוג אולמות ספורט                        תוספת 153,426 ₪ במימון קרן המתקנים
             תב"ר 277 – קו ביוב משותף עם מוא"ז חבל מודיעין          4,265,000 ₪ במימון ק.ע.פ

תב"ר 365 – מעבר בטוח כיכר אנפה

            1,560,850 במימון ק.ע.פ


תב"ר 395 – בי"ס יהלום שלב ב' 


            8,059,858 ₪ במימון ק.ע.פ


תב"ר 362 – מועדון הנוער העובד והלומד
             הקטנה 350,000 ₪ במימון מפעל הפיס








תוספת 350,000 ₪ במימון ק.ע.פ


תב"ר 409 – מחשוב מוסדות חינוך

תוספת 350,000 ₪ במימון מפעל הפיס


תב"ר 415 – גן החבל 2011


            1,953,359 ₪ במימון ק.ע.פ

6.  אישור תיקון חוקי עזר
יו"ר
:
בהמשך לישיבת מליאה קודמת אני רוצה לעדכן שרו"ח בוכניק קיבל אישור 
                    מבקרת התחשיבים של משרד הפנים ואנחנו בהתאם נעדכן את חוקי העזר 
                    להיטלי הפיתוח. עו"ד רוית ברעם ממשרד עו"ד יובל גלאון שטיפלה בהתאמת חוקי העזר
                    לתחשיבים של רו"ח בוכניק תציג בפנינו את התיקונים המומלצים בחוקי העזר.
עו"ד רוית ברעם :
חוק עזר לשהם (סלילת רחובות), התשע"א-2011
חוק העזר המצורף, בדומה לחוק עזר לשהם (סלילת רחובות), התשס"ג-2002 (הוא חוק  העזר הקיים), מסמיך את המועצה לגבות היטל סלילת כבישים והיטל סלילת מדרכות לצורך כיסוי הוצאות המועצה בגין ביצוע עבודות סלילת רחובות בתחומה, ללא זיקה לעלות ביצוע עבודות לסלילת רחוב הגובל בנכס נשוא החיוב, וזאת בהתאם לתעריפי ההיטלים הקבועים בתוספת הראשונה לחוק העזר. 

תעריפי ההיטלים בחוק העזר הקיים מצריכים עדכון, כך שייכללו בתחשיב אזור התעסוקה הדרומי ואזור התעשייה הצפוני, וכן יובאו בחשבון שינויים בבינוי עתידי. 

המועצה מבקשת לעדכן את תעריפי ההיטל בהתאם לתחשיב אשר אושר על-ידי חברת ג'יגה כלכלה וניהול בע"מ מטעם משרד הפנים, לקבוע הוראות בחוק העזר, אשר יאפשרו יישום נכון של התחשיב שאושר כאמור, ולהתאים את חוק העזר לנוסח המומלץ על-ידי משרד הפנים, בשינויים המחויבים.

חוק העזר המצורף בא להחליף את חוק העזר הקיים. חוק העזר המצורף כולל את תעריפי ההיטל המעודכנים שחושבו כאמור לעיל, וכן הוראת שעה בעניין הצמדת התעריפים החל ממדד חודש נובמבר 2010. 

חוק העזר המצורף מנוסח בדומה לנוסח חוק העזר המומלץ על-ידי משרד הפנים לעניין סלילת רחובות, בשינויים המתחייבים משיטת התחשיב שעמד בבסיס התעריפים ומאופן ביצוע הפיתוח בתחום המועצה עד לתחילתו של חוק העזר הקיים, בשיטת מימון של דמי פיתוח.  

חוק עזר לשהם (תיעול), התשע"א-2011

חוק העזר המצורף, בדומה לחוק עזר לשהם (תיעול), התשס"ג-2002 ( הוא חוק העזר הקיים), מסמיך את המועצה לגבות היטל תיעול לצורך כיסוי הוצאות המועצה בגין ביצוע עבודות תיעול בתחומה, ללא זיקה לעלות התקנת מערכת תיעול המשמשת את נכס החייב או הגובלת בו, וזאת בהתאם לתעריפי ההיטל הקבועים בתוספת הראשונה לחוק העזר. 

תעריפי ההיטלים בחוק העזר הקיים מצריכים עדכון, כך שייכללו בתחשיב אזור התעסוקה הדרומי ואזור התעשייה הצפוני, וכן יובאו בחשבון שינויים בבינוי עתידי. 

המועצה מבקשת לעדכן את תעריפי ההיטל בהתאם לתחשיב אשר אושר על-ידי חברת ג'יגה כלכלה וניהול בע"מ מטעם משרד הפנים, לקבוע הוראות בחוק העזר, אשר יאפשרו יישום נכון של התחשיב שאושר כאמור, ולהתאים את חוק העזר לנוסח המומלץ על-ידי משרד הפנים, בשינויים המחויבים.

חוק העזר המצורף בא להחליף את חוק העזר הקיים. חוק העזר המצורף כולל את תעריפי ההיטל המעודכנים שחושבו כאמור לעיל, וכן הוראת שעה בעניין הצמדת התעריפים החל ממדד חודש נובמבר 2010. 

חוק העזר המצורף מנוסח בדומה לנוסח חוק העזר המומלץ על-ידי משרד הפנים לעניין תיעול, בשינויים המתחייבים משיטת התחשיב שעמד בבסיס התעריפים ומאופן ביצוע הפיתוח בתחום המועצה עד לתחילתו של חוק העזר הקיים, בשיטת מימון של דמי פיתוח. 


חוק עזר לשהם (שטחים ציבוריים פתוחים) (תיקון), התשע"א-2011

חוק עזר לשהם (שטחים ציבוריים פתוחים), התשס"ט-2008 (הוא חוק העזר הקיים) מסמיך את המועצה לגבות היטל לצורך כיסוי הוצאות המועצה בגין הקמת שטחים ציבוריים פתוחים שכונתיים ו/או רובעיים בשטח המועצה, או קנייתם, ללא זיקה לעלות הספציפית של העבודות המשמשות את הנכס נשוא החיוב דווקא, וזאת בהתאם לתעריפי ההיטל הקבועים בתוספת הראשונה לחוק. 

תעריפי ההיטל בחוק העזר הקיים מצריכים עדכון, כך שייכללו בתחשיב אזור התעסוקה הדרומי ואזור התעשייה הצפוני, וכן יובאו בחשבון שינויים בבינוי עתידי. 

המועצה מבקשת לעדכן את תעריפי ההיטל בהתאם לתחשיב אשר אושר על-ידי חברת ג'יגה כלכלה וניהול בע"מ מטעם משרד הפנים, וכן לקבוע הוראות בחוק העזר, אשר יאפשרו יישום נכון של התחשיב שאושר כאמור.

חוק העזר המצורף מתקן את חוק העזר הקיים, כך שהאחרון יכלול את תעריפי ההיטל המעודכנים שחושבו כאמור לעיל. כן כולל חוק העזר המצורף הוראת שעה בעניין הצמדת התעריפים החל ממדד חודש נובמבר 2010. 

התיקון בחוק העזר הקיים כולל גם שינויים המתחייבים משיטת התחשיב שעמד בבסיס התעריפים המעודכנים. 

משה
:
האם חייבים לבצע את השינוי?
ישראל
:
ע"פ הנחיות משרד הפנים חייבים לבצע בדיקה כל 5 שנים בגלל שינוי עלויות 
                    הפיתוח.

יו"ר
:
המועצה לא מחליטה לשנות כך על דעת עצמה , משרד הפנים מאשר רק לאחר התחשיבים 
                   והבקרה של חברת ג'יגה.

        מחליטים פה אחד

                      לאשר את חוק עזר לשהם (סלילת רחובות), התשע"א - 2011 ואת חוק העזר 
                      לשהם (תיעול), התשע"א – 2011 ואת חוק עזר לשהם (שטחים ציבוריים 
                      פתוחים)(תיקון), התשע"א – 2011 בנספחים המצ"ב ובכלל זה לאשר את עדכון 
                      תעריפי היטלי הפיתוח כמפורט בתוספת של חוקי העזר הנ"ל ובהתאם 
                      לתחשיבים של רו"ח בוכניק כפי שאושרו ע"י ג'יגה.
7. פרוטוקול ועדה מקצועית להקצאת קרקע  מיום 17.2.11
יו"ר
:
עמותת יד שרה – העמותה הגישה בקשה להקצאת קרקע לצורך המשך פעילותה בישוב, 
                   נמצא מבנה יביל בגודל של 45 מ"ר שהתפנה ברח' תמר בשכונת הדסים התואם את צרכי 
                    העמותה. תקופת ההקצאה ל- 3 שנים + שתי תקופות אופציה בנות 12 חודשים כל אחת.


חב"ד שהם - ע"פ ההסדר של הקצאות קרקע בשכונת סחלבים היכן שמתפללים 'עמותת נר 
                   ברוך' סוכם שבמידה ויוקם גן ילדים על גג המבנה נקים בית כנסת לעמותת 'חב"ד' הזוכה 
                   השניה. מדובר בשטח של כ- 1/2 דונם. מכיוון שלא קבלנו הרשאה לבניית גן ילדים   
                   בשכונה כרגע אין הצדקה, צפוי קיטון מס' הילדים עד 2012 . ההצעה היא להקים את בי"כ 
                    ליד נר ברוך במקום גן הילדים.


אישור הסכמים תנועות הנוער ובית כנסת דורות אברהם – בהמשך לישיבת מליאה מס' 12



מיום 28.12.10 אנחנו נדרשים לאשר את ההסכמים  המצורפים לתיק מליאה.
    מחליטים פה אחד

 לאשר פרוטוקול ועדה מקצועית להקצאת קרקע מיום 17.2.11
8. עדכונים

:
מטמנת ברקת – אנו פועלים לסגירת האתר הוגשה עתירה משפטית כנגד 
                   המועצה, זה יהיה הליך לא פשוט. למועצה יש מספיק סיבות למניעת פעילות 
                    המטנה מנושא הרשאות, יכולת קיבולת האתר רישוי עסקים ועוד.
הישיבה הסתיימה.

      ישראל שטרסברג






גיל  ליבנה

       גזבר המועצה





          ראש  המועצה

